**Maes Awyr Keflavík** (Islandeg: *Keflavíkurflugvöllur*; cod awyrfa: IATA: **KEF** ICAO: **BIKF**), a adnabir hefyd fel **Maes Awyr Reykjavík–Keflavík**, yw'r awyrfa fwyaf yng Ngwlad yr Iâ a phrif ganolfan trafnidiaeth ryngwladol y wlad. Mae'r awyrfa 3.1 km i'r gorllewin o dref Keflavík a 50 km i'r de orllewin o'r brifddinas,Reykjavík. Lleolir hi ger dref Keflavík.

Mae gan y maes awyr dair hedfa (runways); mae dau mewn defnydd. Maint y maes awyr yw oddeutu 25 km sgwâr. Mae'r mwyafrir o'r hediadau sydd i mewn ac allan o Wlad yr Iâ drwy'r awyrfa yma.

Y prif gwmnïau hedfan yno yw Icelandair a WOW air, ill dau yn defnyddio'r maes awyr fel ei prif ganolfan. Defnyddir y maes awyr bron yn unswydd ar gyfer hediadau rhyngwladol. Bydd y rhan fwyaf o hediadau domestig yr ynys yn hedfan o Faes Awyr Reykjavík sydd 3 km o ganol y brifddinas. Ceir hediadau tymhorol o dref Akureyri yng ngogledd yr ynys i Keflavík. Gweinyddir Maes Awyr Keflavík gan Isavia, menter llywodraethol.

Hanes
-----

Golygfa awyr o'r awyrfa
Adeiladwyd y maes awyr gan yr Unol Daleithiau yn ystod yr Ail Ryfel Byd gan ddisodli hedfa (landing strip) bychan Brydeinig oedd i'r gogledd yn Garður. Adeiladwyd dau hedfa a enwyd ar ôl dau beilot bu farw yn y rhyfel, George Meeks a Patterson. Caewyd hedfa Patterson ar ôl y Rhyfel ond cyflwynwyd 'Meeks Field' i reolaeth yr Islandwyr gan ei hail-enwi yn 'Gorsaf Awyr y Llynges, Keflavik' (Naval Air Station Keflavik) ar ôl y dref gyfagos. Ar 5 Mai 1951, cyflwynodd llu filwrol yr UDA y maes awyr i Wlad yr Iâ fel rhan o gytundeb amddiffyn rhwng y ddwy wlad.

Roedd presenoldeb lluoedd milwrol NATO ar yr ynys, y sgil Cytundeb Amddiffyn 1951 yn ddadleuol i nifer o drigolion Gwlad yr Iâ gan nad oedd gan y genedl lu arfog cynhenid heblaw am Wylwyr y Glannau y wlad. Yn ystod yr 1960au a 70au cynhaliwyd ralïau i brotestio yn erbyn presenoldeb filwrol yr UD, gyda'r maes awyr yn bwynt ffocws amlwg iawn. Byddai protest flynyddol yn golygu cerdded y 50om ar hyd y ffordd o'r brifddinas, Reykjavík i Keflavík. Byddai'r protestwyr yn llafarganu, "Ísland úr NATO, herinn burt" (llythrennol: Gwlad yr Iâ allan o NATO, i ffwrdd gyda'r militari"). Nid oedd y protestiadau'n llwyddiannus. Ymysg y protestwyr oedd Vigdís Finnbogadóttir, a ddaeth, maes o law, yn Arlywydd cyntaf Gwlad yr Iâ.

Oherwydd natur filwrol y maes awyr, hyd nes 1987, roedd yn rhaid i deithwyr a thwristiaid sifil basio drwy dollau milwrol yn y derfynfa nes i'r derfynfa gyhoeddus gael ei hagor.

Roedd y ddau hedfa 3,000 metr o hyd a 61 metr o led yn ddigon mawr i groesawu 'Space Shuttle' NASA ac ar 29 Mehefin 1999 glaniodd yr awyren Concorde wedi hedfan o Faes Awyr Heathrow yno.

Ail-ddyfodiad Filwrol
---------------------

Yn 2016 dechreuodd yr Unol Daleithiau drefniadau i ail-sefydlu canolfan yn Keflavík. ac yn 2017 cyhoeddoedd yr UDA ei bwriad i adeiladu canolfan awyr fodern ar y penrhyn er gwaethaf hanes o wrthwynebiad gan nifer o Islandwyr i strategaeth filwrol yr Unol Daleithiau ar yr ynys.

Adnoddau
--------

Tu fewn terfynfa'r maes awyr.
Enwir terfynfa'r maes awyr ar ôl Leif Erikson, (*Flugstöð Leifs Eiríkssonar*) un o'r Ewropeaid cyntaf i lanio yng Ngogledd America. Agorwyd hi ym mis Ebrill 1987 gan rannu traffig sifil cyhoeddus oddi ar y ganolfan filwrol. Ehangwyd hi yn 2001 wrth agor Adeilad y De, er mwyn ateb gofynion Cytundeb Schengen, ac ehangwyd arni yn 2007. Estynnwyd Adeilad y Gogledd hefyd yn 2007.

Ceir siopau di-doll yn y lolfa gadael ac ymadael. Yn 2016 ehangwyd y terfynfa ymhellach. ac agorwyd 7 gât. Mae llwyddiant y maes awyr a Gwlad yr Iâ fel cyrchfan dwristiaeth yn golygu bod bellach, hefyd, gynlluniau ar gyfer agor trydydd hedfa.

Traffig Teithwyr 2007–16
------------------------

Cyrchfanau mwyaf Prysur
-----------------------


Cyrchfannau Prysuraf Keflavík (2015)| Safle | Awyrfa | Teithwyr |
| --- | --- | --- |
| 1. | Y Deyrnas Unedig London–Gatwick, London–Heathrow, London–Luton, London–Stansted | 653,508 |
| 2. | Denmarc Copenhagen | 437,182 |
| 3. | Unol Daleithiau America New York–JFK, New York–Newark | 309,827 |
| 4. | Norwy Oslo–Gardermoen | 301,713 |
| 5. | Unol Daleithiau America Boston | 271,041 |
| 6. | Ffrainc Paris–Charles de Gaulle | 266,689 |
| 7. | Yr Iseldiroedd Amsterdam | 203,466 |
| 8. | Sweden Stockholm–Arlanda | 167,847 |
| 9. | Yr Almaen Frankfurt | 144,682 |
| 10. | Canada Toronto–Pearson | 125,463 |
| 11. | Yr Almaen Berlin–Schönefeld, Berlin–Tegel | 123,367 |
| 12. | Unol Daleithiau America Seattle–Tacoma | 118,793 |
| 13. | Y Deyrnas Unedig Manchester | 110,608 |
| 14. | Y Ffindir Helsinki | 110,166 |
| 15. | Unol Daleithiau America Washington–Dulles | 110,107 |
| 16. | Yr Almaen Munich | 103,140 |
| 17. | Unol Daleithiau America Denver | 87,259 |
| 18. | Y Deyrnas Unedig Glasgow–International | 74,719 |
| 19. | Canada Edmonton | 65,900 |
| 20. | Norwy Bergen | 59,687 |

Cyfeiriadau
-----------

1. ↑
2. ↑  "U.S. Government Debated Secret Nuclear Deployments in Iceland". *National Security Archive*. George Washington University. 15 August 2016. Cyrchwyd 10 December 2016.
3. ↑  Kochis, Daniel; Slattery, Brian (21 Jun 2016). "Iceland: Outsized Importance for Transatlantic Security". *The Heritage Foundation*. Cyrchwyd 9 Jan 2018.
4. ↑  Jeffreys-Jones, Rhodri (1997). *Changing Differences: Women and the Shaping of American Foreign Policy, 1917-1994*. Rutgers University Press. t. 168. ISBN 978-0813524498.
5. ↑  Pettersen, Trude (10 Feb 2016). "U.S. military returns to Iceland". *The Barents Observer*. Cyrchwyd 9 Jan 2018.
6. ↑  Snow, Shawn (17 Dec 2017). "US plans $200 million buildup of European air bases flanking Russia". *Air Force Times*. Cyrchwyd 9 Jan 2018.
7. ↑  *Saga og menning*, Keflavik Airport website.
8. ↑  "Hugmyndir um að reisa nýja flugstöð" (yn Icelandic). ruv. Cyrchwyd 13 February 2013.CS1 maint: unrecognized language (link)
9. ↑  "Metfjöldi farþega á Keflavíkurflugvelli í fyrra – Mikil aukning fjórða árið í röð". Isavia.is.
10. ↑  "Hugmyndir um nýja flugbraut á Keflavíkurflugvelli" (yn Icelandic). visir. Archifwyd o'r gwreiddiol ar 8 Mai 2014. Cyrchwyd 13 Chwefror 2013. Unknown parameter `|deadurl=` ignored (help)CS1 maint: unrecognized language (link)
11. ↑  "Database – Eurostat". *ec.europa.eu*. Cyrchwyd 24 May 2017.